

[Innledning 3](#_Toc159342808)

[Premisser for drift og aktivitet 5](#_Toc159342809)

[2.1 Frivillighet 5](#_Toc159342810)

[2.2 Geografisk nedslagsfelt 5](#_Toc159342811)

[2.3 Den grønne tråden 5](#_Toc159342812)

[2.4 Foreldrerollen 5](#_Toc159342813)

[2.5 Klubben er størst 6](#_Toc159342814)

[2.6 Kommunikasjonslinjen 6](#_Toc159342815)

[3.1 Hva er Fair Play? 6](#_Toc159342816)

[3.2 Fair Play ansvarlig 6](#_Toc159342817)

[3.3 Ledelse og oppgaver 6](#_Toc159342818)

[Sportslig organisering 7](#_Toc159342819)

[4.1 Organisasjonskart Våg FK (se vedlegg) 7](#_Toc159342820)

[4.2 Klubbens administrasjon 7](#_Toc159342821)

[4.3 Klubbens roller og utvalg 7](#_Toc159342822)

[4.4 Differensiert utviklingsarena, jevnbyrdighet og hospitering 9](#_Toc159342823)

[4.4.1 NFFs retningslinjer 10](#_Toc159342824)

[4.4.2 Foreldrenes rolle 10](#_Toc159342825)

[4.4.3 Lagssammensetning 10](#_Toc159342826)

[4.4.4 Den viktige trenerrollen 10](#_Toc159342827)

[4.4.5 Treninger og kamper (serie og cup) 10](#_Toc159342828)

[4.5 Organisering av barnefotballkullene 6 -12 år 11](#_Toc159342829)

[4.5.6 Hospiteringslag 13](#_Toc159342830)

[4.5.7 Lagsutstyr og trener-/spiller-utstyr 13](#_Toc159342831)

[5. Ungdomsfotball (13-19 år) 14](#_Toc159342832)

[5.1.1 Trinnmodellen «Vågmodellen» 14](#_Toc159342833)

[5.1.2 Sportslige tilbud og tiltak. 14](#_Toc159342834)

[5.1.3 Lagenes trenings- og kamphverdag 15](#_Toc159342835)

[5.1.4 Fokus på fotballforståelse og «Vågmodellen» 15](#_Toc159342836)

[5.1.5 Trygghet og trivsel 15](#_Toc159342837)

[5.1.6 «Spilletidsgaranti» 15](#_Toc159342838)

[5.1.7 Krets- og sonerepresentasjon 16](#_Toc159342839)

[5.2 Seniorfotball 16](#_Toc159342840)

[5.3 Herre A 16](#_Toc159342841)

[5.4 Kvinner A 17](#_Toc159342842)

[5.5 Herre B 17](#_Toc159342843)

[5.6 Herre C 17](#_Toc159342844)

[5.7 Flyktningslag 17](#_Toc159342845)

[6 Arrangement 17](#_Toc159342846)

[7. Dommerarbeidet i VÅG FK 18](#_Toc159342847)

[a. Årshjul 18](#_Toc159342848)

[b. Bruken av egne dommere 18](#_Toc159342849)

[c. Utstyret for autoriserte, aktive kretsdommere er: 18](#_Toc159342855)

[d. Dommernes og klubbens øvrige forpliktelser: 19](#_Toc159342856)

[e. Rekrutteringsarbeidet 19](#_Toc159342857)

# Innledning

*Sportsplanen har som mål å gi klare retningslinjer og instruksjoner for driften av fotballvirksomheten i klubben til enhver tid. Den skal fungere som veiledning for alle ledere, trenere og utøvere, samt som informasjonsdokument for utøvernes foreldre og andre interesserte. Dokumentet er dynamisk og åpent for korrigeringer og justeringer med jevne mellomrom. Det er utformet for å være kortfattet uten å miste sin funksjonalitet som praktisk veileder i Våg-hverdagen.*

*«****Vågs vågale visjon er at alle barn og unge skal kunne delta i organisert idrett, uavhengig av sosiale og økonomiske forskjeller. Konsekvensen av dette er at vi ønsker å skape det beste fotballmiljøet for barn og unge på Sørlandet»***

*Dette betyr at vi arbeider for å skape et miljø der alle føler seg sett, trygge og trives. Vi legger vekt på å opprettholde et godt sosialt miljø på alle alderstrinn, med en gjennomgående tilnærming og et felles sportslig opplegg. Vårt fokus er at hver enkelt spiller skal oppleve idrettsglede, gjennom en variert balanse mellom mestring og utfordringer. Vi følger en modell der klubben står over laget, og laget står over individet, og vi har som mål å skape en total idrettsglede gjennom trivsel, trygghet, fellesskap og utvikling i hele klubben.*

# Premisser for drift og aktivitet

##  Frivillighet

Frivilligheten utgjør kjernen i Våg FKs drift. Uten engasjement fra spillernes foreldre og andre frivillige, ville klubben ikke eksistert. De fleste roller knyttet til lag, grupper og avdelinger i klubben bør besittes av frivillige. Like viktig er det at denne frivilligheten koordineres og styres av klubbens administrasjon og sportslige ledelse, i tråd med retningslinjene fra NFF. Vi arbeider for å sikre kvalitet innenfor aktiviteter, organisasjon, kompetanse og samfunns- og verdiarbeid. Filosofien er å utvikle en helhetlig klubb, der både barne-, ungdoms- og voksenfotballen inkluderes.

##  Geografisk nedslagsfelt

Våg FKs geografiske område strekker seg fra Slettheia til Møvig, og dekker dermed de tre bydelene øvre, midtre og ytre Vågsbygd. Med over 36 000 mennesker i vårt nedslagsfelt, er vi en sentral sosial aktør i Kristiansand med tanke på barn og unges utvikling.

## Den grønne tråden

Vi søker å implementere en "grønn tråd" i vår daglige lagsdrift, kjent som

«VÅG Modellen». Dette innebærer retningslinjer, kultur, utvikling, med fokus på prestasjon fremfor resultat. Seniorlagene våre setter standarden for den grønne tråden, og vi ønsker å gjenspeile dette ned til barnefotballen. Det innebærer å fokusere på teknisk utvikling, felles spillestil og treningsmetodikk, samt å fremme gode holdninger og lagets interesser fremfor individets.

##  Foreldrerollen

Foreldre til barn og ungdom i Våg FK forventes å bidra med dugnadsinnsats for klubben. Leder- og trenerroller i lag og komitéer for barnefotballen (6-12 år) bør primært besittes av spillernes foreldre. Dette gjelder også i stor grad for ungdomslagene (13-19 år). Klubben søker å ha kompetente trinnledere og personer i klubb- og utviklingsroller uten tilknytning til spillerne. Samtidig tilbys foreldre som ønsker det muligheter for faglig utvikling gjennom utdanning og kompetansebygging.

## Klubben er størst

Klubben går foran laget, og laget går foran individet. Ved å prioritere fellesskapet kan vi skape et trygt og positivt miljø for både spillere og trenere. Respekt for trenere, ledere, medspillere, motstandere og dommere er en naturlig del av kulturen i Våg FK.

## Kommunikasjonslinjen

For å opprettholde orden og ryddighet i klubben, er det viktig å følge vedtatte kommunikasjonsprinsipper. Eventuelle problemer eller utfordringer bør først løses på laveste nivå, men kan løftes opp til høyere instanser ved behov.

#### FORELDRE/SPILLER TRINNLEDER SU ADM STYRET

#### ADM. = Daglig og sportslig leder. SU = Sportslig utvalg

#### Fair Play

##  Hva er Fair Play?

Fair Play er mer enn bare gule og røde kort. Det handler om vår oppførsel mot hverandre, både på og utenfor banen. Alle aktører i fotballen, inkludert spillere, trenere, ledere, dommere, foreldre, besteforeldre, publikum, media og andre, har et ansvar for å styrke det gode fotballmiljøet. Det er også alles ansvar å endre eller påvirke holdninger der manglende respekt og toleranse oppleves.

## Fair Play ansvarlig

Klubbens Fair Play-ansvarlige har en oppdragende rolle og arbeider med barn, ungdom og voksne i klubben for å fremme klubbens verdier, respekt for andre og etterlevelse av regler og retningslinjer.

Fra og med februar 2024 er Fairplay ansvarlig i VÅG FK Shkelzen Morina.

## Ledelse og oppgaver

Administrasjonen foreslår kandidater til vervet, mens styret godkjenner representantene.

FairPlay-utvalget har følgende ansvarsområder:

* Sette Fair Play på dagsordenen
* Organisere kampverter
* Gi Fair Play-instruksjoner til trenere og ledere
* Iverksette Fair Play-tiltak blant lag og spillere
* Synliggjøre Fair Play på trenings- og kampområder
* Ansvar for klubbens Fair Play-materiale
* Informere foreldre om foreldrevettregler
* Følge opp klubb- og kretsdommere ved behov
* Disiplinærutvalg ved behov

####

##  Sportslig organisering

##  Organisasjonskart Våg FK (se vedlegg)

##  Klubbens administrasjon

Klubbens administrasjon består per februar 2024 av 2 årsverk, de dekker følgende roller:

* + - Daglig leder er øverste ansvarlig ift den daglige driften av klubben og anleggene våre.
		- Sportslig leder er øverste ansvarlig for alt som har med sport og gjøre i klubben.
		- Samfunnsansvarlig i Våg fotball jobber med, og har ansvaret for ,prosjekter som skal fremme deltakelse og frivillighet i vårt lokalsamfunn. I tillegg til å være leder for FFO & Akademi.

##  Klubbens roller og utvalg

Daglig leder samler representanter fra styret til å danne klubbens arrangementsutvalg. Sportslig utvalg er satt sammen på både jente- og guttesiden, med utvalgte trinnledere og personer i barnefotballen og klubbroller som definert av Sportslig leder

* + 1. Sportslig utvalg (SU)

SU er delt opp i to grupper for henholdsvis kvinner og menn. SU består av trinnledere på ungdoms/seniornivå (12 år og oppover) og utvalgte personer fra barnefotballen. Deres ansvar inkluderer oppfølging og utvikling av sportsplanen, tilrettelegging for utvikling av trenere og spillere internt i egen klubb, organisering av sportslige tiltak, og oppfølging av spillere mot sone-, krets- og landslag. SU kvinner har et ekstra ansvar for planlegging, gjennomføring og evaluering av tiltak som fremmer sportslig utvikling og sosial kulturbygging for jentelag i klubben.

* + 1. Barnefotballutvalget

Består av Sportslig leder, barnefotballansvarlig, jentefotballansvarlig, klubbens Fair Play-ambassadør og en trener/leder fra hver spillform (3er, 5er, 7er, 9er). De har ansvar for oppfølging av sportsplanen, rekruttering, og gjennomføring av Fair Play-tiltak.

* + 1. Ungdomsfotballansvarlig

Sportslig leder har ansvar for ungdomsfotballen, inkludert hospitering, nominering til sone/kretslag, og overgangen fra barne- til ungdomsfotball. Samarbeider med barnefotballansvarlig og jentefotballansvarlig.

* + 1. Barnefotballansvarlig (BFA)

Barnefotballansvarlig har ansvaret på vegne av sportslig leder inn mot alle lag i barnefotballen. Oppgavene består i organiseringen av trening/-kamp tilbud, utviklingstilbud for trenere og andre arrangementer som involverer barnefotballen. I tillegg skal BFA følge opp og veilede/informere/instruere trenere/ledere og foreldre i barnefotballen om prosesser knyttet til overgangen av lagstrukturer fra sesong til sesong.

* + 1. Jentefotballansvarlig

Jentefotballansvarlig er ansvarlig sammen med sportslig leder i å drive utviklingen på jentesiden i klubben. Igjennom å planlegge, gjennomføre og evaluere tiltak som øker rekruttering og bedrer sosialt miljø, og trenerutvikling på jentesiden.

* + 1. Trenerforum

Her samles klubbens trenere og ledere for kunnskapsdeling og kompetansebygging, arrangert av SU og sportslig leder. På ungdom gjennomføres det gjennom vinteren 4 trenerforumer, og for barnefotballen gjennomføres det 1 trenerforum inn mot sesongstart hvert år. Her legges klubbens retningslinjer frem, samt hvordan vi skal i hverdagen for å skape en grønn tråd gjennomgående i hele klubben som da dyrker ``Vågmodellen``

## Differensiert utviklingsarena, jevnbyrdighet og hospitering

Våg FK er en breddeklubb som skal ha et godt utviklingstilbud til alle. For å ivareta dette, må vi ha en differensiert tilnærming til spillerutvikling. Våg FK skal drive klubben forankret i retningslinjer og virkemidler som er styrt av NFF.

Innenfor denne verdirammen, skal Våg FK tilrettelegge for at barn og ungdom kan få ulike type utfordringer ut fra interesse, ferdigheter og modning. Differensiering betyr for eksempel at trenings- og kamptilbudene i størst mulig grad skal tilpasses den enkelte spillers ferdigheter, motivasjon, behov og ønsker. I henhold til NFFs virkemidler for mestring og trygghet, er hospitering et eksempel på differensiering der spilleren får delta på ett ferdighets- eller aldersnivå opp eller ned - i tillegg til på sitt opprinnelige lag.

Jevnbyrdighet skal føre til at den enkelte spiller får motstand både på trening og i kamp tilpasset sine egne ferdigheter og forutsetninger. Jevnbyrdighet er en forutsetning for at spillerne skal føle trygghet og mestring. Tilnærmingen til differensiering gjennomføres på forskjellige måter i barne- og ungdomsavdelingen.

Det er klubbens sportslige leder sammen med Sportslig utvalg som skal sitte i førersetet når disse vurderingene skal gjøres (Ref. NFF: «Klubben som sjef»). Lagenes hovedtrenere blir brifet og instruert om måten dette gjøres på av sportslig ledelse under det årlige trenerforumet/verdimøte i begynnelsen av sesongen (januar/februar/mars).

Barnefotball (6-12 år)

##  NFFs retningslinjer

Våg FK forplikter seg til å drive barnefotballen i samsvar med NFFs retningslinjer. Disse retningslinjene understreker at alle spillere er like verdifulle og bør få like muligheter til å delta i fotballaktiviteter. Klubben følger NFFs formel for breddefotball: Trygghet + Mestring = Trivsel, med mål om å gi så mange som mulig positive fotballopplevelser.

##  Foreldrenes rolle

Foreldrenes frivillige engasjement er avgjørende for barnefotballens suksess i klubben. Hvert lag i aldersgruppen 7-12 år må ha minst tre roller besatt av foreldre: hovedtrener, assistenttrener og lagleder.

På jentelagene er det et krav om minst én kvinne i lagledelsen, og dette oppfordres også på guttelagene. Klubben legger vekt på at foreldre bidrar til et positivt miljø rundt laget.

##  Lagssammensetning

Guttelagene dannes vanligvis basert på klassetrinn fra Vågsbygd-skolene, mens jentelagene følger en trinnmodell fra 7 år.

##  Den viktige trenerrollen

Gode personlige egenskaper som positivitet og engasjement vektlegges høyt for trenere i barnefotballen. Trenerutviklingsprogrammet fra NFF, inkludert kurs som Grasrottreneren og lisenskurs, tilbys for å styrke trenerkompetansen. Klubben oppfordrer alle trenere til å gjennomgå disse kursene og følge retningslinjene for sportslig drift av lagene.

##  Treninger og kamper (serie og cup)

Barnelagene tildeles treningstid på kommunale baner i Vågsbygd fra april til oktober, og det tilbys også innendørstrening om vinteren. Seriespill og cuper arrangeres i løpet av sesongen. Lagene må selv dekke deltakeravgifter for cuper og turneringer.

## Organisering av barnefotballkullene 6 -12 år

Våg FK starter med fotballtilbud allerede det året ungene fyller 6 år, og begynner på skolen i første klasse. Det tilbys eget tilbud til jenter ved oppstart av minifotball for å skape et trygt og stort miljø for jenter fra første møte med klubben.

6-7 år: 3er fotball på 10 x 15 meters bane

8-9 år: 5er fotball på 20 x 30 meters bane

10-11 år: 7er fotball på 30 x 50 meters bane

1. år: 9er fotball på 45 x 60 meters bane
2. år: 9er fotball på 55 x 70 meters bane (16m – 16m)
3. år-Senior 11er fotball på stor 60 x 100 meters bane

Fra 10 års alder begynner klubbens sportslige ledelse å informere spillere, trenere og foreldre om den gradvise overgangen fra barnefotball til ungdomsfotball. Dette gjøres via Trenerforum, lagledermøter og foreldremøter. Denne brobyggingen mellom barn og ungdom innebærer at trenings- og kampgruppenes blir stadig større på grunn av økningen i spillformater og banestørrelse, og at de enkelte lagenes spillersammensetning kommer gradvis fra større geografiske deler av Vågsbygd, og dermed fra flere forskjellige skoler.

På denne måten blir det en mykere overgang fra barne- til ungdomsfotball – både på og utenfor banen.

* + 1. Minifotball (6-åringene)

Dette er et årlig lavkosttiltak for bydelens ferske 1. klassinger som starter på skolen i august.

Skolene tilskrives, og rektorene sørger for at informasjonsskrivet og innkallingen/invitasjonen med informasjon om første mini-samling på Karuss i slutten av august kommer frem til alle interesserte.

Barnefotballutvalget og barnekoordinator koordinerer tiltaket, foreldre mobiliseres som ledere og 1-klassingene får utdelt spesialdesignet drakt. Minifotball har som intensjon å gi barna en forsmak på hva fotball er gjennom fotballtreninger og kamper utvalgte lørdager utover høsten. I tillegg tilbyr klubben trenerkurs tilknyttet minifotballen til foreldre som ønsker å være trenere i klubben.

* + 1. 7- årslagene

Denne årsklassen spiller 3’er fotball – både i cup- og seriespill. Anbefalt antall spillere per kamp-lag er fra 4-6 stk. Lagene i disse årskullene oppfordres til å delta på minimum 1-2 cuper i tillegg til seriekampene.

Cupene skal i særlig grad være lavterskel å delta på og lokal tilhørighet.

* + 1. 8-9 årslagene

Disse årsklassene spiller 5’er fotball – både i cup og seriespill. Anbefalt antall spillere per kamp-lag er 7-9 stk. Lagene i disse årsklassene oppfordres til å delta på 1-2 cuper i tillegg til seriekampene.

Cupene skal i særlig grad være lavterskel å delta i og ha regional tilhørighet.

* + 1. 10-11 årslagene

Disse årsklassene spiller 7’er fotball – både i cup og seriespill. Anbefalt antall spillere per kamp-lag er 10-12 stk. Lagene i disse årsklassene oppfordres til å delta på 2-3 cuper i tillegg til seriekampene.

Cupene skal i særlig grad være lavterskel å delta i og ha regional tilhørighet.

Én overnattingsturnering i året er mulig, men laget står ansvarlig for å tilrettelegge for at alle kan delta uansett økonomiske og sosiale forskjeller.

* + 1. 12 årslagene

Disse lagene spiller 9’er fotball – både i cup og seriespill.

Anbefalt antall spillere per kamp-lag er fra 12-15 stk. Også i disse klassene åpnes det opp for større treningsgrupper, og da må lagledelsen vurdere behovet for eventuelt flere kamp-lag sammen med barnekoordinator. Lagene i disse årskullene oppfordres til å delta på minimum 2-3 cuper i tillegg til seriekampene

Nasjonale-/skandinaviske turneringer er mulig, men laget står ansvarlig for å tilrettelegge for at alle kan delta uansett økonomiske og sosiale forskjeller.

## 4.5.6 Hospiteringslag

På 11 og 12 års trinnet i Våg FK tilbys det ekstra kamplag i årsklassen over. Dette er ett ekstratilbud til de ivrigste og de mest dedikerte spillerne som trenger noen ekstra utfordringer. Det skal være ett klubbstyrt tiltak, hvor det lages en rulleringsplan sammen med Sportslig leder & SU. Det vil settes opp ekstratreninger på søndager for tiltaket, hvor oppmøte spiller inn ift. hvem som spiller kampene på hospiteringslaget. Klubben vil etterstrebe og få inn eksterne trenere til og lede dette.

## Lagsutstyr og trener-/spiller-utstyr

Klubben sørger for nødvendig fotballutstyr for lagene, og alt utstyret er klubbens eiendom. Dette gjelder baller, vester, kjegler og basis medisinsk pakke.

Klubben har til enhver tid en gjeldende «trenerutstyrspakke» for hvert enkelt lags hoved- og assistenttrener.

Alle trenere/ledere bes å oppfordre sterkt alle spillere til å stille på både trening og kamp i klubbens offisielle trenings og kamptekstiler. Vi spiller for Våg FK, og skal se ut som Våg FK.

# 5. Ungdomsfotball (13-19 år)

Klubben har et uttalt mål om å tilby kompetente og kvalifiserte trinnledere og trenere på alle lag i Ungdomsfotballen. Samtidig er klubben fortsatt helt avhengig av at foreldreengasjement rundt egne barn/ungdom fortsetter inn i ungdomsfotballen. Med kjennskap til alle de utfordringer vi vet ligger foran spillerne gjennom ungdomsårene, er det viktig at både tilstedeværelse og engasjement fra foreldrene er sterkt og synlig i denne perioden. Målet er at vi skal bygge opp en modell som ivaretar alle spillerne våre. Både de som kun ønsker og spille for gøy,men også de som ønsker og nå så langt som mulig som fotballspiller,gjennom ungdomsfotballen.

På alle klubbens ungdomslag 13-19 år skal være minimum én trener per årskull som har NFF Grasrottreneren (Delkurs 1-4). Ungdomsfotballen kvelden inngår i klubbens trenerforum

## Trinnmodellen «Vågmodellen»

Klubbens sportslige utvalg har vedtatt at klubben skal organisere seg i en trinnmodell. Inspirasjonen er hentet fra Brynemodellen, og baserer seg på at alle alderstrinn i ungdomsfotballen jobber felles i ett miljø med stort fokus på differensiering i treningshverdagen.

Klubben legger til rette for en modell hvor spillerne velger selv hvor mange aktiviteter de ønsker i uka, om de ønsker å satse eller bare ønsker å spille fotball for gøy*.* Spillernes egne valg, samt en vurdering av trinnleder (ref utfordring og mestring) definerer hvilket kamplag de spiller på i seriesystemet.

Målet er at alle utøverne skal få mest mulig ut av hver økt. Utfordringene skal tilpasses forutsetningene og ferdighetene.

## Sportslige tilbud og tiltak.

Det er SU som har styringen på uttaksprosessene og organiseringen av klubbens spillerutviklingstiltak og organiseringen av klubbens sportslige tilbud.

I ungdomsfotballen (fra 13 år) ønsker klubben at hvert årskull deltar på minst 1 eliteturnering ila sesongen. Dette er viktig for å kunne tilby en god sportslig utfordring for spillerne som er lengst fremme nivåmessig.

Eksempler på slike turneringer er: Odd Elitecup, Stjernecup eller Olaussens Elite Cup. Adidas cup er også noe man kan vurdere å delta på, som tillegg.

Kriterier for å delta her vil være en kombinasjon av ferdigheter, holdninger og oppmøte. Det er hovedtrener / trinnleder som tar ut troppen til slik turnering, og det vil være begrenset antall plasser.

Spillerne som ikke blir tatt ut i troppen til eliteturnering skal få tilbud om cup / turnering på breddenivå omtrent i samme tidsrom."

##  Lagenes trenings- og kamphverdag

Det er lagt føringer for at ungdomslagenes tilnærming til trenings- og kamphverdagen skal følge «Vågmodellen». Ikke minst basert på at spillere som kommer til å representere på forskjellige lag opplever en lik tilnærming til roller og oppgaver på de forskjellige lagene, men også for at klubbens «grønne tråd» i utviklingsarbeidet vil bli ivaretatt.

Disse føringene instrueres og informeres om på «hovedtrenermøtet» hver sesong, samt tas opp på «Trenerforum» der alle assistenttrener/ledere rundt lagene deltar i tillegg til hovedtrener.

## Fokus på fotballforståelse og «Vågmodellen»

Ved kunnskapsdeling med trenere, vil klubbens sportslige ledelse til enhver tid ha et fokus på å øke den enkelte spillers og lags **fotballforståelse**. Dette er et sentralt begrep med tanke på å drive god spillerutvikling for klubben, og kommer i tillegg til et kontinuerlig fokus på utvikling av spillernes tekniske ferdigheter.

## Trygghet og trivsel

Trinnleder i samarbeid med trenerteam er ansvarlig for at hver enkelt av spillerne blir «sett», at hver spiller i løpet av en sesong opplever å ha blitt innvilget «spilletidsgaranti» (ref. kap. 5.1.6). På den måten øker spillernes opplevelse av å ha tilfredsstillende utfordringer, mestring, glede og dermed utvikling.

Slik tar trenerne styringen på trivsel og tilhørighet i gruppen, og dermed kan vi som klubb oppleve at flere spillere blir med lenger (ref.: flest mulig, lengst mulig).

## «Spilletidsgaranti»

Lagenes trenere oppfordres til å ta med kamptropper basert på anbefalt størrelse til hver kamp. Da unngår trenerne «innbyttescenario», og de spillerne som til enhver tid er med i troppen, skal innvilges minimum 1 omgangs spilletid. ***Spillernes egne valg, samt en vurdering av trinnleder (ref utfordring og mestring) definerer hvilket kamplag de spiller på i seriesystemet.***

Det stilles krav til alle hovedtrenere i ungdomsfotball 13-19 år om å føre statistikk for treningsoppmøte.

## Krets- og sonerepresentasjon

Klubbens sportslige ledelse skal legge til rette for at spillere kan ta steget inn i sone- og kretslagssammenheng. Vår målsetting er at vi har minimum 3 spillere fra hvert årskull som er kvalifisert for representasjon på sone/kretsnivå.

#### De forskjellige ungdomsklassene i *«Vågmodellen»*

#### *Våg FK er en klubb for alle. Målsetningen med modellen vår er å holde på flest mulig, lengst mulig. Som en konsekvens vil dette og dyrke frem de som vil bli best mulig.*

#### *Modellen legger til rette for felleskap og utvikling. Vi skal skape en god utviklingsarena for alle våre ungdomsspillere, samtidig som vi skal legge til rette for at de som kun ønsker å spille fotball for gøy, skal få mulighet til det.*

#### *Vi trener og jobber samlet som et miljø på hvert årstrinn i Ungdomsfotballen på feltet. Spillerne velger selv hvor mye de ønsker å trene. På jentesiden starter modellen fra de er 7 år*

#### *Vi trener med fokus på god differensiering. Mestring og utvikling i sentrum.*

#### Mål: Alle utøvere skal få mest mulig ut av hver økt de deltar på. Utfordringene må tilpasses forutsetningene og ferdigheter. Mestring er målet med den daglige aktiviteten.

##  Seniorfotball

Klubbens målsetting er å gjøre Senior A lagene våre til klubbens flaggskip på både dame- og herresiden, i tillegg til å være en attraktiv klubb for både dame- og herrespillere på seniornivå.

Klubben ønsker de neste årene å etablere 1-2 Old Boys lag i seriesystemet, i tillegg til ett integreringslag.

## Herre A

Klubbens mål er å ta steget opp i 3. divisjon i 2024.

Målsettingen er at laget hovedsakelig skal være basert på egenutviklede spillere.

Innen 2027 skal laget være i 2 divisjon.

## Kvinner A

Målet er å ha et lag som spiller minimum i damenes lokale 4. divisjon.

Foreløpig er laget ett sosialt lag hvor det viktigste er å ha en ukentlig trenings- og kamparena for fotballinteresserte jenter fra Vågsbygd, men på sikt kan det bli aktuelt å satse på å rykke opp til 3. divisjon, og dermed være kvalifisert for å spille på et høyere regionalt nivå. Gruppa har også ett 7er lag i 6 divisjon, som vi på sikt ønsker å få opp en divisjon slik at de kan spille 11er fotball med 2 lag i fremtiden.

## Herre B

Målet er å rykke opp til 5 divisjon i 2024. Laget har en egen treningsgruppe, men kamptropper vil bli forsterket med spillere fra Senior A. Dette skal være ett rekruttlag for de spillerne som ikke starter kampene for Herre A.

## Herre C

Målet er å ha lag i 6 divisjon som spiller for gøy med fokus på det sosiale.

##  Flyktningslag

Klubben har som mål og i løpet av våren 2024 starte opp et integreringslag.

##

##  6 Arrangement

Det er frivilligheten som gjør at dette er mulig, og foreldre bekler både Cupkomiteens roller (administrator av dugnadsoppgaver og dugnadspersoner under arrangementene), samt dugnadsrollene under arrangementene.

 Per dato har Våg FK følgende årlige cuper/arrangementer:

|  |  |  |
| --- | --- | --- |
|  |  |  |
| Vågal Cup | Barneturnering for 7-12 årslag i Sørlandshallen | Mars |
|  |  |  |
|  High Five cup | Gratisturnering alle aldersklasser på Karuss | September |
|  Høstbasaren |  |  |
| m/Fair Play Cup | Sesongavslutning for 6-19 år på Karuss | Okt/Nov |

I tillegg arrangerer klubben hvert år i juni eller august måned en fotballskole for målgruppa 7-12 år på Karuss.

##

##  7. Dommerarbeidet i VÅG FK

## Årshjul

* Januar – Klubbdommerkurs i regi av Våg FK og Rekrutteringsdommerkurs i regi av NFF Agder
* Mars – Dommersamling i regi av NFF Agder for alle dommere og rekrutteringsdommere. Kombineres med fysisk test.
* April – Kick off med veiledning i praktisk fotballdømming for nye klubbdommere
* November – avslutning for klubbdommerne og kretsdommere. Oppsummering og evaluering av sesongen.

## Bruken av egne dommere

# Våg FK har i dag fire autoriserte kretsdommere. I tillegg har klubben en dommerveilder som også teller med når fotballkretsen avregner bøter til de klubber som ikke forholdsmessig har det nødvendige antall dommere i forhold til påmeldte lag i kretsserien. Oversikten finnes her:

# <https://www.fotball.no/fotballdata/klubb/personer/?p=d&fiksId=643&a=#personer>

# NFF Agder setter opp dommere i ungdomsfotball og voksen fotball. Våg FK dekker med egne klubbdommere G12 og J12. Nødvending kampledelse i yngre klasser løses av lagledere.

# I tillegg til de fire dommerne + dommerveileder har Våg FK p.t. 11 klubbdommere som dømmer G12 og J12.

# Gjennom en fast etablert rutine skal de autoriserte kretsdommerne få nødvendig utstyr fra klubben.

## Utstyret for autoriserte, aktive kretsdommere er:

1. Årlig en dommerdrakt fra Nike slik at dommeren til enhver tid har tre drakter av forskjellig farge og uniformert slik øvrige kretsdommere er.

2. Oppvarmingsoverdel og dommershorts levert av Nike hvert 3. år

3. Et par dommersokker fra Nike hvert år.

4. Administrasjonen i Våg FK sørger for innkjøp slik at utstyret er klar til bruk ved oppstart av sesongen.

5. Klubbdommere skal ha drakt fra Umbro med Våg FK-logo.

6. Rekrutteringsdommere som har bestått eksamen og som forplikter seg til å dømme minimum 10 kamper fordelt av NFF Agder får dommerdrakt, shorts og sokker fra Nike.

## Dommernes og klubbens øvrige forpliktelser:

1. Alle dommere i Våg FK forplikter seg til å delta som dommere i klubbens egne turneringer/cuper og treningskamper uten økonomisk vederlag. Denne forpliktelsen trer i kraft på det tidspunkt dommeren får utlevert utsyr fra klubben.

2. Våg FK skal invitere alle registrerte dommere i klubben til en sesongavslutning i november hvert år.

3. Våg FK forplikter seg til å arrangere et kickoff før sesongstart med faglig innhold i kombinasjon med sosialt samvær.

## Rekrutteringsarbeidet

# Sportslig leder og dommeransvarlig i klubben skal samarbeide og samordne den interne rekrutteringen for å flere rekrutteringsdommere som har interesse av å satse på fotballdømming og som ønsker å bli kretsdommere. Vi legger også til rette for at klubbens ungdoms og seniorspillere kan være aktive som dommere.

# VÅG FK SPORTSLIG UTVALG (Karussveien 7, 02.2024)

# REPRESENTERT VED: Joachim Eriksen, Håvard Karlsen, Tor Arne Richstad, Ketil Østrem,

# Leif Christian Hjorthaug, Kjell Are Sangvik, Stian Urestad Nilsen, Eivind Bue og Simon Aune.

# I tillegg har Iver Kirkeland vært med som representant for Jentefotballutvalget og Marius Linge som representant på vegne av styret.